Tere.  Lugedes teie kirja jääb mul üle  soovitada teil kindlasti abi otsida. Olete alakaaluline ning nagu kirjast nähtub oma toitumismõtete küljes kinni. Toit peaks olema meie elu igapäevane meeldiv kaaslane mitte ike ja pidev painaja. Kindlasti võite üsna pikka aega niimoodi vastu pidada, kuid pikemas perspektiivis on sellel kõigel tugev mõju teie tervisele. Kuna olete noor ema, siis vastutate peale enda veel ka oma lapse eest, kes vajab teie armastust, tuge ja nõu. Viimast saate anda vaid siis kui oma probleemide lahendamisega vähemalt algust teete.  Peaksite esmajärjekorras pöörduma psühholoogi või psühhoterapeudi konsultatsioonile, kes on antud probleemidega ka varem tegelenud. TÜ Kliinikumi Psühhiaatriakliiniku juures on olemas ka spetsiaalne keskus, mis tegeleb toitumishäiretega. Esmaseks konsultatsiooniks võite pöörduda ka minu vastuvõtule (tel: 533 18 008).  Heade soovidega, dr.Ehala